text: Любомир Кючуков: Случаят Навални нанесе силен удар върху международния имидж на Русия - Българска национална телевизия
  Любомир Кючуков: Случаят...
  Любомир Кючуков: Случаят Навални нанесе силен удар върху международния имидж на Русия
  Предаване: Светът и ние, 21.10.2020
  Русия и Западът са в засилена конфронтация, заяви Любомир Кючуков, директор на Института за икономика и международни отношения.
  Според него случаят Навални нанесе силен удар върху международния имидж на Русия. Първо, защото това се случва на нейна територия. И второ, защото се наложи Навални да бъде лекуван в чужбина и там да се правят съответните изследвания. От тази гледна точка би следвало Русия да е максимално заинтересована от изясняване на този случай.
  Протестите в Беларус, по думите му, са резултат от натрупани кризи. Първо – икономическата и финансова преди 10 години. Второ – бежанската. Трето - пандемията. Всяка от тези кризи крие сериозен риск от допълнителна международна ескалация на напрежението.
  Това, което Русия не би желала, е антируско управление в Беларус. Лукашенко не е любимият управител на Беларус на Кремъл. Но ако противопоставянето Русия – Западът бъде поставено в геополитически контекст – то тогава Русия еднозначно би подкрепила Лукашенко, отбеляза Любомир Кючуков.